**REPUBLIKA HRVATSKA**

ŽUPANIJA SPLITSKO-DALMATINSKA

OSNOVNA ŠKOLA „RAVNE NJIVE“ SPLIT

21000 SPLIT, Sarajevska 30

KLASA: 112-03/16-01/71

URBROJ: 2181-53-16-1

Split, 26. srpnja 2016. godine

Temeljem čl. 127. Zakona o odgoju i obrazovanju u osnovnoj i srednjoj školi (NN87/08, 86/09, 92/10, 105/10, 90/11, 16/12, 86/12, 126/12, 94/13, i 152/14), članaka 38.-42. Zakona o ustanovama (NN 76/93, 29/97, 47/99 i 35/08) i članka 71. Statuta Osnovne škole Ravne njive Split, Školski odbor je na svojoj 23. sjednici, održanoj 26. srpnja 2016. godine, većinom od četiri (4) glasa donio

**O D L U K U**

**o imenovanju ravnatelja škole**

Miljenko Bitanga, prof., imenuje se ravnateljem Osnovne škole Ravne njive Split na vrijeme od pet (5) godina s danom preuzimanja dužnosti 3. kolovoza 2016. godine.

**Obrazloženje**

Školski odbor Osnovne škole „Ravne njive“ Split raspisao je natječaj za imenovanje ravnatelja škole.

Natječaj je objavljen 19. lipnja 2016. godine (nedjelja) u dnevnom tisku Slobodna Dalmacija.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, zbora radnika te Vijeća roditelja, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja.

Članovi Školskog odbora javnim glasovanjem u skladu sa stavkom 9. članka 127. Zakona i odgoju i obrazovanju u osnovnoj i srednjoj školi za ravnatelja škole izabrali su gospodina Miljenka Bitangu.

Sukladno članku 127. stavcima 4. i 5. ministru Ministarstva znanosti, obrazovanja i športa dostavljena je dokumentacija o izboru ravnatelja radi dobivanja prethodne suglasnosti prije imenovanja (dokumentacija dostavljena 7. srpnja 2016.).

Prethodna suglasnost ministra MZOS-a nije uskraćena u roku od petnaest (15) dana od dana dostave te se sukladno članku 127. stavak 5. Zakona o odgoju i obrazovanju u osnovnoj i srednjoj školi smatra da je suglasnost dana.

Glede navedenoga Školski odbor Osnovne škole „Ravne njive“ Split odlučio je kao u izreci ove odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest (15) dana od primitka ove Odluke o izboru i imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole Ravne njive.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Haidi Mimica Tudor, prof.